2014.gada Noteikumi Nr.\_\_\_\_

Rīgā (prot. Nr.\_\_\_ \_\_.§)

**Noteikumi par darbības programmas "Izaugsme un nodarbinātība" 9.2.3. specifiskā atbalsta mērķa "Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai" īstenošanu**

Izdoti saskaņā ar Eiropas Savienības struktūrfondu un Kohēzijas fonda 2014.—2020.gada plānošanas perioda vadības likuma 20.panta 13.punktu

1. **Vispārīgie jautājumi**
2. Noteikumi nosaka:
   1. kārtību, kādā īsteno darbības programmas "Izaugsme un nodarbinātība" prioritārā virziena "Sociālā iekļaušana un nabadzības apkarošana" 9.2.3.specifiskā atbalsta mērķi "Atbalstīt prioritāro (sirds un asinsvadu, onkoloģijas, perinatālā un neonatālā perioda aprūpes un garīgās veselības) veselības jomu veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši sociālās atstumtības un nabadzības riskam pakļauto iedzīvotāju veselības uzlabošanai" (turpmāk – specifiskais atbalsta mērķis);
   2. specifiskā atbalsta mērķa mērķi;
   3. specifiskā atbalsta mērķa pieejamo finansējumu;
   4. prasības Eiropas Sociālā fonda projekta (turpmāk – projekts) iesniedzējam un projekta sadarbības partnerim;
   5. atbalstāmo darbību un izmaksu attiecināmības nosacījumus;
   6. vienošanās par projekta īstenošanu vienpusēja uzteikuma nosacījumus.
3. Specifiskā atbalsta mērķi īsteno ierobežotas projektu iesniegumu atlases veidā.
4. Specifiskā atbalsta mērķa ietvaros atbildīgās iestādes funkcijas pilda Veselības ministrija (turpmāk – atbildīgā iestāde).
5. Projekta īstenošanas vieta ir Latvijas Republika.
6. **Specifiskā atbalsta mērķa mērķis**
7. Specifiskā atbalsta mērķa mērķis ir atbalstīt sirds un asinsvadu, onkoloģijas, garīgās un perinatālā un neonatālā perioda veselības jomu (turpmāk – prioritārās veselības jomas) veselības tīklu attīstības vadlīniju un kvalitātes nodrošināšanas sistēmas izstrādi un ieviešanu, jo īpaši, sociālās atstumtības un nabadzības riskam pakļauto iedzīvotāju veselības uzlabošanai.
8. Specifiskā atbalsta mērķa mērķa grupa ir Nacionālais veselības dienests, Neatliekamās medicīniskās palīdzības dienests, Veselības inspekcija, Slimību profilakses un kontroles centrs, ārstniecības iestādes un pašvaldības.
9. Specifiskā atbalsta mērķi īsteno līdz 2023.gadam sasniedzot šādus specifiskos rezultāta un iznākuma rādītājus un finanšu rādītājus:
   1. specifiskie rezultāta rādītāji:
      1. izstrādāto un ieviesto veselības attīstības vadlīniju skaits - 4,
      2. izstrādāto un ieviesto kvalitātes nodrošināšanas sistēmu skaits - 1.
   2. specifiskie iznākuma rādītāji:
      1. attīstībai un ieviešanai atbalstīto veselības tīklu attīstības vadlīniju skaits - 4;
      2. stacionāro ārstniecības iestāžu, kuras nodrošina neatliekamās medicīniskās palīdzības sniegšanu, skaits, kuras atbalstītas kvalitātes sistēmas un veselības tīklu attīstības vadlīniju izstrādāšanai un ieviešanai - 21.
   3. finanšu rādītājs – līdz 2018. gadam sertificēti izdevumi4 091 176 *euro* apmērā.
10. **Specifiskā atbalsta mērķa pieejamais finansējums**
11. Specifiskā atbalsta mērķa pieejamais kopējais attiecināmais finansējums ir 4 352 315 *euro*, tai skaitā Eiropas Sociālā fonda finansējums – 3 699 467 *euro* apmērā un valsts budžeta finansējums 652 848 *euro* apmērā.
12. Maksimālais attiecināmais Eiropas Sociālā fonda finansējuma apmērs ir 85 procenti no šo noteikumu 8.punktā noteiktā specifiskā atbalsta mērķa pieejamā kopējā attiecināmā finansējuma.
13. **Prasības projekta iesniedzējam un sadarbības partneriem**
14. Projekta iesniedzējs ir Nacionālais veselības dienests.
15. Projekta iesniedzējs sadarbības partneru statusā piesaista:
    1. Veselības inspekciju;
    2. Veselības ministriju;
    3. Slimību profilakses un kontroles centru;
    4. Neatliekamās medicīniskās palīdzības dienestu.
16. Šo noteikumu 11.punktā minētais sadarbības partneris, iesaistoties projekta īstenošanā, nodrošina, lai funkcijas, kuras tas pilda projekta īstenošanā, tiktu nodalītas no iestādes pamatfunkciju izpildes.
17. Sadarbības partneris veic šo noteikumu 16.2. un 16.3.apakšpunktā norādītās atbalstāmās darbības un par to veikšanu saņem finansējumu atbilstoši šo noteikumu 19.1.1., 19.1.2., 20.1.1. un 20.1.2.apakšpunktam.
18. Nacionālais veselības dienests slēdz sadarbības līgumus ar sadarbības partneriem, kontrolē to izpildi un nodrošina dubultā finansējuma risku neiestāšanos.
19. Nacionālais veselības dienests pirms sadarbības līguma ar sadarbības partneriem noslēgšanas saskaņo ar atbildīgo iestādi attiecīgo sadarbības līguma projektu, iekļaujot sadarbības līgumā vismaz šādu informāciju:
    1. sadarbības partnera finansējuma plānošana;
    2. sadarbības partnera īstenojamās funkcijas un to apjoms;
    3. sadarbības partnera īstenojamo funkciju kvalitātes kontrole;
    4. sadarbības partnera pienākumi un atskaitīšanas kārtība.
20. **Atbalstāmās darbības un attiecināmās izmaksas**
21. Specifiskā atbalsta mērķa ietvaros ir atbalstāmas šādas darbības:
    1. projekta administrēšana;
    2. prioritāro veselības jomu tīklu attīstības vadlīniju izstrāde;
    3. vienotas nacionālās veselības aprūpes kvalitātes nodrošināšanas sistēmas izveide un ieviešana;
    4. informācijas un publicitātes pasākumu nodrošināšana.
22. Šo noteikumu 16.1.apakšpunktā noteiktās atbalstāmās darbības finansējums ir netiešās izmaksas, kas nepārsniedz septiņus procentus no projekta tiešajām attiecināmajām izmaksām pieejamā finansējuma un ietver šādas attiecināmo izmaksu pozīcijas:
    1. projekta administrēšanas personāla atlīdzības izmaksas;
    2. darba braucienu un iekšzemes komandējumu izmaksas;
    3. darba vietas aprīkojuma iegādes un īres izmaksas;
    4. sakaru un pasta pakalpojumu izmaksas.
23. Šo noteikumu 16.2., 16.3. un 16.4.apakšpunktā minēto darbību izmaksas veido tiešās attiecināmās izmaksas.
24. Šo noteikumu 16.2.apakšpunktā noteiktās atbalstāmās darbības finansējums nepārsniedz 30 procentus no šo noteikumu 8.punktā norādītā kopējā specifiskā atbalsta mērķim pieejamā finansējuma un ietver šādas attiecināmo izmaksu pozīcijas:
    1. izmaksas, kas nepārsniedz 17 procentus no šo noteikumu 16.2.apakšpunktā norādītajai atbalstāmai darbībai pieejamā finansējuma un ietver izmaksas, kas saistītas ar veselības tīklu attīstības vadlīniju koncepcijas un darba uzdevuma izstrādi, dalību līguma slēgšanā, sadarbību ar ārpakalpojuma sniedzēju un nodevumu izvērtēšanu (ekspertīzi), kā arī informācijas izplatīšanu par veselības tīklu attīstības vadlīnijām sabiedrībai, ārstniecības iestādēm un pašvaldībām, tai skaitā:
       1. Nacionālā veselības dienesta un sadarbības partneru personāla atlīdzības izmaksas;
       2. Nacionālā veselības dienesta un sadarbības partneru darba braucienu un komandējumu izmaksas;
       3. tulkošanas pakalpojumu izmaksas;
       4. informatīvo semināru un konferenču organizēšanas un īstenošanas izmaksas.
    2. izmaksas, kas ietver konsultantu un ekspertu pakalpojumu izmaksas, kas saistītas ar pētījumu, izvērtējumu un analīzes veikšanu un veselības tīklu attīstības vadlīniju periodam līdz 2022.gadam izstrādi un publisko apspriedi.
25. Šo noteikumu 16.3.apakšpunktā noteiktā atbalstāmā darbība ietver šādas attiecināmo izmaksu pozīcijas:
    1. izmaksas, kas nepārsniedz 15 procentus no šo noteikumu 16.3.apakšpunktā norādītajai atbalstāmajai darbībai pieejamā finansējuma un ietver izmaksas, kas saistītas ar vienotas nacionālās veselības aprūpes kvalitātes nodrošināšanas sistēmas koncepcijas un tehniskās specifikācijas izstrādi, darbu iepirkuma komisijā, sadarbību ar ārpakalpojuma sniedzēju un nodevumu izvērtēšanu (ekspertīzi), kā arī informācijas izplatīšanu par kvalitātes nodrošināšanas sistēmu sabiedrībai, ārstniecības iestādēm un pašvaldībām, tai skaitā:
       1. Nacionālā veselības dienesta un sadarbības partneru personāla atlīdzības izmaksas;
       2. Nacionālā veselības dienesta un sadarbības partneru darba braucienu un komandējumu izmaksas;
       3. tulkošanas pakalpojumu izmaksas;
       4. informatīvo semināru un konferenču organizēšanas un īstenošanas izmaksas.
    2. izmaksas, kas ietver konsultantu un ekspertu pakalpojumu izmaksas, kas saistītas ar pētījumu, izvērtējumu un analīzes veikšanu un vienotas nacionālās veselības aprūpes kvalitātes nodrošināšanas sistēmas izveidi, publisko apspriedi un ieviešanu.
26. Šo noteikumu 16.4.apakšpunktā noteiktās atbalstāmās darbības finansējums nepārsniedz 5 000 *euro* un ietver informācijas un publicitātes nodrošināšanas izmaksas atbilstoši normatīvajiem aktiem par Eiropas Savienības struktūrfondu publicitātes un vizuālās identitātes prasību nodrošināšanu.
27. Projekta administrēšanas un projekta īstenošanas personālam, kas darba laika slodzes ietvaros vienā institūcijā veic pienākumus, kas ir saistīti ne tikai ar projektu, bet arī ar konkrētās institūcijas pamatdarbību vai citu finanšu instrumentu administrēšanu, daļa no atlīdzības izmaksām var tikt apmaksāta no projekta finansējuma proporcionāli laikam, kurā tiek veikti ar projektu saistītie pienākumi, attiecīgi veicot projekta administrēšanas un projekta īstenošanas personāla darba laika uzskaiti, ievērojot, ka izmaksas no Eiropas Sociālā fonda ir attiecināmas, ja darbinieks projektā nodarbināts vismaz 30 procentus no kopējās noslodzes.
28. Sadarbības partneru izmaksas ir attiecināmas, ja tās ir veiktas pēc šo noteikumu 14.punktā minētā sadarbības līguma noslēgšanas, ievērojot šo noteikumu 26.punktā minēto termiņu.
29. Šo noteikumu 17.3.apakšpunktā noteiktās attiecināmo izmaksu pozīcijas darba vietas aprīkojuma (biroja mēbeles un tehnika, datorprogrammas un licences, izņemot telpu nomu) iegādes vai īres izmaksas, tai skaitā aprīkojuma uzturēšanas un remonta izmaksas, ir attiecināmas ne vairāk kā 3000 *euro*apmērā uz vienu jaunradītu darba vietu visā projekta īstenošanas laikā, personālam, kurš projektā iesaistīts uz pilnu darba laiku.
30. Pievienotās vērtības nodoklis ir attiecināmās izmaksas, ja tās nav atgūstamas atbilstoši Latvijas Republikas normatīvajiem aktiem nodokļu politikas jomā.
31. Projekta izmaksas ir attiecināmas no šo noteikumu spēkā stāšanas dienas.
32. **Specifiskā atbalsta mērķa īstenošanas nosacījumi**
33. Specifiskā atbalsta mērķa projekta atbalstāmo darbību īstenošanas termiņi ir:
    1. Šo noteikumu 16.2.apakšpunktā noteiktās atbalstāmās darbības ieviešana līdz 2015.gada 31.decembrim;
    2. Šo noteikumu 16.3.apakšpunktā noteiktās atbalstāmās darbības ieviešana līdz 2018.gada 31.decembrim.
34. Nacionālajam veselības dienestam ir pienākums nodrošināt iekšējo projekta vadību un uzraudzību, izveidojot projekta vadības un uzraudzības komisiju un pieaicinot dalībai komisijā sadarbības partneru pārstāvjus komisijas locekļu statusā un atbildīgās iestādes pārstāvi novērotāju statusā. Nacionālais veselības dienests novērotāju statusā var pieaicināt arī sadarbības iestādes un vadošās iestādes pārstāvi. Projekta vadības un uzraudzības komisijas sanāksmes organizē ne retāk kā reizi ceturksnī.
35. Sadarbības iestādei ir tiesības vienpusēji atkāpties no vienošanās, ja finansējuma saņēmējs nepilda vienošanās par projekta īstenošanu noteikumus, tai skaitā projekta īstenošana nenotiek atbilstoši projektā noteiktajiem termiņiem vai ir iestājušies citi apstākļi, kas ietekmē vai var būtiski negatīvi ietekmēt specifiskā atbalsta mērķa mērķa, specifiskā atbalsta mērķa iznākuma radītāju vai uzraudzības rādītāju sasniegšanu.
36. **Specifiskā atbalsta mērķa īstenošanas nosacījumi** **līdz vienošanās par projekta īstenošanu noslēgšanai**
37. Līdz vienošanās par projekta īstenošanu noslēgšanai Nacionālais veselības dienests nodrošina finansējuma saņēmēja pienākumu izpildi.
38. Nacionālais veselības dienests un sadarbības partneri organizē iepirkumus, slēdz līgumus un veic maksājumus.
39. Nacionālais veselības dienests sagatavo un ne vēlāk kā 10 darba dienu laikā no šo noteikumu spēkā stāšanās dienas iesniedz atbildīgajā iestādē informāciju par kārtējā gadā nepieciešamo finansējumu sadalījumā pa mēnešiem un atbilstoši ekonomiskajām kategorijām.
40. Nacionālais veselības dienests 10 darba dienu laikā pēc šo noteikumu spēkā stāšanās sagatavo un iesniedz atbildīgajā iestādē pagaidu projekta iesniegumu, kurā iekļauj informāciju:
    1. projekta mērķis un mērķa grupas apraksts;
    2. projekta ietvaros sasniedzamie rezultāti un iznākumi rādītāji;
    3. finansējuma saņēmēja un sadarbības partneru apraksts;
    4. aktivitāšu apraksts;
    5. aktivitāšu ieviešanas grafiks;
    6. finansējuma sadalījums atbilstoši atbalstāmajām darbībām, izmaksu pozīcijām un finansēšanas avotiem;
    7. projekta ieviešanas kapacitātes apraksts;
    8. projekta ietekmes uz horizontālo principu "Vienlīdzīgas iespējas" apraksts.
41. Atbildīgā iestāde nodrošina šo noteikumu 33.punktā minētā pagaidu projekta iesnieguma atbilstības šo noteikumu prasībām izvērtēšanu un apstiprināšanu 30 darba dienu laikā no pagaidu projekta iesnieguma iesniegšanas brīža. Atbildīgā iestāde apstiprināto pagaidu projekta iesniegumu nosūta sadarbības iestādei.
42. Nacionālais veselības dienests sagatavo un ne vēlāk kā 10 darba dienu laikā no šo noteikumu spēkā stāšanās dienas saskaņā ar normatīvajiem aktiem par kārtību, kādā Eiropas Savienības struktūrfondu un Kohēzijas fondu 2007.-2013.gada plānošanas perioda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, iesniedz sadarbības iestādē iepirkuma plānu, kā arī saskaņo ar sadarbības iestādi visas izmaiņas iepirkuma plānā.
43. Nacionālais veselības dienests saskaņā ar normatīvajiem aktiem par kārtību, kādā Eiropas Savienības struktūrfondu un Kohēzijas fondu 2007.-2013.gada plānošanas perioda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu, nodrošina iepirkumu dokumentācijas iesniegšanu sadarbības iestādei pirmspārbaudes un norises pārbaudes veikšanai.
44. sadarbības iestāde veic iepirkumu dokumentācijas pirmspārbaudi un iepirkumu norises pārbaudes saskaņā ar normatīvajiem aktiem par kārtību, kādā Eiropas Savienības struktūrfondu un Kohēzijas fondu 2007.-2013.gada plānošanas perioda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu.
45. Nacionālais veselības dienests un sadarbības partneri nodrošina atsevišķu grāmatvedības uzskaiti par projekta izdevumiem vai atbilstošu uzskaites kodu sistēmu attiecībā uz visiem ar projektu saistītajiem darījumiem.
46. Nacionālais veselības dienests un sadarbības partneri nodrošina visu ar projekta īstenošanu saistīto dokumentu, t.sk. jebkuru ar projektu saistīto sarakstes dokumentu, iepirkuma dokumentācijas, projekta ietvaros noslēgto līgumu, veikto darbu, piegāžu un sniegto pakalpojumu apliecinošu dokumentu, veikto maksājumu apliecinošo dokumentu oriģinālu vai to atvasinājumu ar juridisku spēku, atsevišķu uzglabāšanu.
47. Nacionālais veselības dienests un sadarbības partneri nodrošina atbildīgās iestādes vai sadarbības iestādes pieprasītās informācijas un dokumentu iesniegšanu noteiktajā termiņā, kas nav īsāks par trīs darba dienām.
48. Nacionālais veselības dienests un sadarbības partneri nodrošina informācijas un publicitātes pasākumus, kas noteikti Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006, un normatīvajos aktos par Eiropas Savienības fondu publicitātes un vizuālās identitātes prasību nodrošināšanu.
49. Nacionālais veselības dienests un sadarbības partneri īstenojot personāla apmācību, nodrošina mikro datu vākšanu projekta līmenī, Eiropas Parlamenta un Padomes 2013.gada 17.decembra Regulā (ES) Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr.1083/2006125.panta 2.punkta d un e apakšpunktiem.

Ministru prezidente L.Straujuma

Veselības ministra vietā

Ministru prezidente L.Straujuma

15.10.2014 10:30

1 991

A.Tomsone

67876181, [Agnese.Tomsone@vm.gov.lv](mailto:Agnese.Tomsone@vm.gov.lv)